Folketing
2004-11-17

Jeg vil da gerne takke for kirkeministerens bidrag og også henvisningen til den livlige debat, der har været, og som vi formentlig alle har fulgt. Men jeg synes, at ministeren blander det lidt sammen. Ministeren siger noget med, at man skal ligestille vielse og registreret partnerskab. Det handler det her forslag slet ikke om. Det handler jo udelukkende om, at man skal fjerne nogle hindringer, så det kan lade sig gøre. Så jeg vil først bede ministeren om at bekræfte, at det er det, det handler om. Og så et andet spørgsmål. Det er det med den gudstjenestelige markering af et registreret parforhold. Der har jo også i avisdebatten og ikke mindst ved Stefanskirkens præst været meget diskussion om, hvad det egentlig er for en størrelse. Så det vil jeg godt lige have en kommentar til. (Kort bemærkning).